Diari Oficial de la Generalitat Valenciana


Sumari del DOGV 7831, del 19-07-2016 (2016/5140)

Notificació de la sentència dictada en el procediment de divorci contenciós número 335/2015.
--------------------------------------------------------------------------------------------

### Dades del document

Número de DOGV
:   7831

Data del DOGV
:   19-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5140


Organisme emissor
:   Jutjat de Primera Instància i Instrucció Número 3 de Sant Vicent del Raspeig

Tipus de document
:   Edicte

Notificació de la sentència dictada en el procediment de divorci contenciós número 335/2015. [2016/5140]  
Procediment: família, divorci contenciós 000335/2015.  
De: Santiaga Romero Moreno.  
Procuradora: María Dolores Olcina Cantos.  
Contra: Maximino Belmonte Marín.  
Procurador/a: -  
Antonio Senís Fernández, lletrat de l'Administració de Justícia del Jutjat de Primera Instància número 3 de Sant Vicent del Raspeig, faig saber que en el procediment divorci contenciós número 335/2015, seguit a instàncies de Santiaga Romero Moreno contra Maximino Belmonte Marín, s'ha dictat la sentència que, literalment, diu així:  
  
  
«Dispositiva  
Estime parcialment la demanda interposada per la procuradora dels tribunals María Dolores Olcina Cantos, en nom i representació de Santiaga Romero Moreno, contra Maximino Belmonte Marín, i declare dissolt per causa de divorci el matrimoni celebrat entre Santiaga Romero Moreno i Maximino Belmonte Marín.  
La sentència estableix un règim de visites a favor de la filla menor del matrimoni. Els detalls d'aquest règim de visites es troben a disposició de l'interessat a l'oficina judicial.  
S'estableix l'obligació del pare d'abonar una pensió d'aliments a la filla menor d'edat i, així mateix, té l'obligació d'abonar una pensió d'aliments al fill major d'edat. S'estableix l'import de 200 euros, que és el que haurà d'abonar el pare mensualment com a pensió d'aliments per a la menor d'edat, i l'import de 169 euros que és el que haurà d'abonar el pare mensualment com a pensió d'aliments per al major d'edat en ascendència; per tant, l'import global i total és de 369 euros mensuals, quantitat que el demandat haurà d'ingressar en el compte que designe a aquest efecte la demandant i dins dels cinc primers dies de cada mes, el qual serà objecte de revisió anual d'acord amb les variacions de l'índex de preus al consum. La revisió tindrà lloc a l'any del primer pagament de les esmentades pensions, i s'haurà d'efectuar per primera vegada a l'any del primer abonament de les esmentades pensions i així successivament, mentre dure cada obligació.  
  
Pel que fa a les despeses extraordinàries generades per la menor d'edat seran abonades al 50 % per cada un dels progenitors, sense que s'impose condemna per suposades despeses extraordinàries respecte al fill comú major d'edat.  
S'imposa com a pressupost previ per a la reclamació de les despeses extraordinàries que constituïsquen una novetat respecte a les existents abans d'aquesta sentència per al progenitor que haja satisfet la despesa en la seua integritat que, prèviament a la seua realització, excepte supòsit d'urgència, haja demanat el consentiment de l'altre progenitor de manera que permeta acreditar-ho documentalment amb informació a aquest del cost que implica. La falta d'oposició expressa en el termini de cinc dies serà equivalent a un consentiment tàcit.  
Es desestima la pretensió de pensió compensatòria.  
No s'aprecien motius per a imposar les costes processals a cap dels litigants.  
Contra l'esmentada resolució pot interposar-se un recurs d'apel·lació en el termini de 20 dies des de la notificació, que s'interposarà davant d'aquest jutjat per a davant l'Audiència Provincial d'Alacant.»  
  
I atés que el demandat, Maximino Belmonte Marín, es troba en parador desconegut, expedisc este edicte a fi que li valga de notificació de forma deguda.  
  
Sant Vicent del Raspeig, 23 de juny de 2016.- El lletrat de l'Administració de Justícia: Antonio Senís Fernández.